ΓΡΑΠΤΗ ΕΡΩΤΗΣΗ E-2597/02

υποβολή: Olivier Dupuis (NI) προς την Επιτροπή

(18 Σεπτεμβρίου 2002)

Θέμα: Συνθήκες κράτησης του κ. Zouhair Yahyaoui

Ο κ. Zouhair Yahyaoui, δημιουργός της ιστοσελίδας του ιντερνέτ TUNZINE, καταδικάστηκε τον παρελθόντα Ιούνιο μετά από μια δίκη φάρσα (ουδείς εκ των δικηγόρων του μπόρεσε παραδείγματος χάρη να παραστεί ούτε πρωτοδίκως ούτε ενώπιον του εφετείου), σε τριετή φυλάκιση. Κρατείται σήμερα στη φυλακή του Borj el Amri όπου προσφάτως τον επισκέφθηκε η οικογένειά του. Αν και η κατάσταση τηςγείας του, τόσο σωματική όσο και ψυχική είναι εξαιρετική, τελείπό απάνθρωπες συνθήκες κράτησης. Οι κρατούμενοι δεν έχουν πρόσβαση στο νερό παρά μόνο για λιγότερο της μιας ώρας τη νύχτα και τούτο με πολύ ασθενή ροή. Οι περισσότεροι κρατούμενοι πάσχουν από μεταδοτικές δερματικές ασθένειες που είναι αδύνατον να θεραπευθούν χωρίς μια σωστή παροχή ύδατος. Τα απορρίμματα και τα σκουπίδια δεν συλλέγονται για πολλές ημέρες και οι κρατούμενοι εξαναγκάζονται να τα συγκεντρώνουν σε μια κουβέρτα. Οι τουαλέτες δεν διαθέτουν καζανάκι ενώ άνω των 80 κρατουμένων μοιράζονται το ίδιο κελί, κοιμώμενοι δύο-δύο σε κρεβάτια πλάτους 75 εκατοστών. Η κατάσταση αυτή συνεπάγεται την εξάπλωση οσμών, κατσαριδών, ψύλλων, κουνουπιών και άλλων εντόμων σε αφάνταστες ποσότητες, μη αφήνοντας του κρατουμένους να κοιμηθούν τόσο τη νύκτα όσο και την ημέρα. Η τροφή είναι ποιότητας ανάρμοστης για ανθρώπινα όντα και προσφέρεται σε έναν δίσκο που δεν είναι ποτέ πλυμένος. Μόνο ένα μικρό τμήμα των τροφίμων που φέρνουν οι οικογένειες αποδίδεται στους κρατουμένους στο τέλος της ημέρας, όταν γενικώς δεν μπορεί πλέον να καταναλωθεί και τοπόλοιπο — δηλαδή το μεγαλύτερο μέρος — εξανεμίζεται. Οι συνθήκες αυτές βρωμιάς δεν είναι καρπός αμέλειας ή απλής έλλειψης συντήρησης αλλά έχουν δημιουργηθεί εσκεμμένα και με πρόθεση, με σκοπό τον εξευτελισμό των κρατουμένων.

Είναι η Επιτροπή ενήμερη των συνθηκών κράτησης στη φυλακή του Borj el Amri όπου κρατείται ο κ. Zouhair Yahyaoui; Γενικότερα, είναι η Επιτροπή ενήμερη των συνθηκών κράτησης στα σωφρονιστικά ιδρύματα της Τυνησίας· Ποιες πρωτοβουλίες ανέλαβε ή προτίθεται να αναλάβει προκειμένου να λάβουν επειγόντως οι αρχές της Τυνησίας όλα τα αναγκαία μέτρα για την καθιέρωση συνθηκών κράτησης που θα σέβονται την ανθρώπινη αξιοπρέπεια·

Κοινή απάντησητου κ. Patten εξ ονόματος της Επιτροπήςστις γραπτές ερωτήσεις E-2526/02, E-2597/02 και E-2629/02

(8 Οκτωβρίου 2002)

Η Επιτροπή γνωρίζει τόσο την γενική προβληματική σχετικά με τις συνθήκες κράτησης στην Τυνησία όσο και τις συγκεκριμένες περιπτώσεις που αναφέρονται.

Όσον αφορά τις συνθήκες κράτησης, η Επιτροπή δεν διαθέτει γνώμες εμπεριογνωμόνων ή ειδικές μελέτες γι'αυτό το ζήτημα. Όντως, ακόμη και η Διεθνής Επιτροπή Ερυθρού Σταυρού δεν έχει πρόσβαση στις φυλακές της Τυνησίας. Η Επιτροπή λυπάται γι'αυτήν την έλλειψη αμερόληπτης πληροφόρησης που καθιστά ακόμη πιο ανησυχητική την απεργία πείνας στην οποία γίνεται αναφορά.

Όπως έχει επιβεβαιώσει προηγουμένως η Επιτροπή στην απάντησή της στις ερωτήσεις E-1845/02 και P-2065/02 των κ. Cappato και Dupuis(1), η περίπτωση του κ. Yahyaoui ανησυχεί επίσης την Επιτροπή και ιδίως οι συνθήκες κράτησής του στις φυλακές Bordj El-Amri, όπως είναι γνωστές από τις περιγραφές των κρατουμένων και των επισκεπτών.

Η Επιτροπήπενθυμίζει τακτικά στις τυνησιακές αρχές την ανάγκη σεβασμού της ελευθερίας έκφρασης ως απαράβατης καθώς και την ενεργό συμμετοχή της κοινωνίας των πολιτών στην πολτική ζωή. Η Επιτροπή με την ίδια ανησυχία αναρωτιέται σχετικά με τη νέα σύλληψη του κ. Abdallah Zouari καθώς και για το βάσιμο του διοικητικού μέτρου στην οποία στηρίζεται.

Η αναστολή της συμφωνίας σύνδεσης, εκτός από το γεγονός ότι πρέπει να απορρέει από ομόφωνη απόφαση του Συμβουλίου, θα έχει ως κυριότερη συνέπεια να στερήσει στην Ευρωπαϊκή Ένωση τον τακτικό πολιτικό διάλογο με την Τυνησία και να βλάψει τη συνεργασία μεταξύ της Τυνησίας και της Ένωσης που μπορεί να συμβάλει στην θετική εξέλιξη της κοινωνίας της Τυνησίας γενικά.

Για ναπάρξει θετική επιρροή στην τυνησιακή δικαιοσύνη, η Επιτροπή προετοιμάζει ένα πρόγραμμα εκσυγχρονισμού της δικαιοσύνης, που μπορεί να περιλαμβάνει μια πτυχή σχετικά με τη μεταρρύθμιση του σωφρονιστικού τομέα και που γενικότερα αποσκοπεί σε μια δυναμική εκσυγχρονισμού του συνόλου των φορέων της δικαιοσύνης.

(1) ΕΕ C 52 E της 6.3.2003, σελ. 107.